LIETUVOS RESPUBLIKOS

VALSTYBINĖS DARBO INSPEKCIJOS ĮSTATYMO 7 IR 8 STRAIPSNIŲ PAPILDYMO

Į S T A T Y M A S

2000 m. liepos 11 d. Nr. VIII-1825

Vilnius

(Žin., 1994, Nr. 87-1644; 1998, Nr. 98-2712)

1 straipsnis. 7 straipsnio 1 ir 2 dalių papildymas

1. Papildyti 7 straipsnio 1 dalį 13 punktu:

„13) paimti laikinai – iki 7 darbo dienų – iš darbdavio darbo sutarčių registravimo žurnalą, palikdamas žurnalo paėmimo aktą, taip pat žymėti, daryti išrašus ar kopijuoti dokumentus, reikalingus Darbo inspekcijos funkcijoms atlikti.“

2. 7 straipsnio 2 dalyje po žodžio „straipsnio“ įrašyti žodžius „pirmosios dalies“, vietoj skaičių ir žodžio „6 ir 7“ įrašyti skaičius „6, 7, 13“ ir šią dalį išdėstyti taip:

„Šio straipsnio pirmosios dalies 6, 7, 13 punktuose nurodytos teisės suteikiamos vyriausiajam valstybiniam darbo inspektoriui, jo pavaduotojui, skyrių vyriausiesiems darbo inspektoriams.“

2 straipsnis. 8 straipsnio 1 punkto papildymas

8 straipsnio 1 punkte po žodžio „straipsnio“ įrašyti žodžius „pirmosios dalies“ ir šį punktą išdėstyti taip:

„1) nustatę darbo, darbų saugos ir darbo higienos teisės aktų pažeidimus, nurodyti juos darbdaviui ir nustatyti laiką, per kurį darbdavys įpareigojamas juos pašalinti, o esant šio įstatymo 7 straipsnio pirmosios dalies 10 punkte nurodytiems atvejams, – pareikalauti, kad darbdavys ar jo įgaliotas asmuo sustabdytų darbus;“.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________